****

**REPUBLIKA HRVATSKA**

 **PRIMORSKO-GORANSKA** **ŽUPANIJA**

 **GRAD CRIKVENICA**

**Upravni odjel za lokalnu samoupravu**

 **i opće poslove**

**Crikvenica, 17. svibnja 2013.**

* **OBJAVA ZA MEDIJE**

**Svečano otvorenje novouređenog Trga Stjepana Radića**

Pozivamo vas da danas, 17. 05. 2013. svojim dolaskom uveličate svečano otvaranje novouređenoga Trga Stjepana Radića! U prigodnom programu povodom ovoga velikoga dana nastupit će preko 250 izvođača, a zabava će kulminirati vatrometom koji počinje u 23 sata. Proslava počinje u 17:30 sati bogatim glazbenim programom, a voditelj programa je Joso Krmpotić. Pozivamo sve posjetitelje da u 19 sati Crikvenici podare osmijeh na grupnoj fotografiji za pamćenje koju smo nazvali „Osmijeh za novi crikvenički trg“.

U 20 sati će gradonačelnik Grada Crikvenice Damir Rukavina svečano otvoriti trg, a blagoslovit će ga župnik župe Uznesenja Blažene Djevice Marije, vlč. Slobodan Bunoza. Posebna atrakcija je otvaranje 125-metarskog gastro-stola sa crikveničkim delicijama povodom 125. obljetnice turizma koju Crikvenica slavi tijekom cijele godine. Vjerujemo da ćete se s nama družiti do dugo u noć; ne propustite ovu proslavu jer će ovaj dan ostati trajno zabilježen u povijesti Crikvenice kao dan kada je Crikvenica dobila svoju potpuno novu vizuru i moderan centralni trg koji joj je dugo nedostajao.

Dođite na naš novi Trg Stjepana Radića i pridružite nam se u proslavi!

Glasnogovornica Grada Crikvenice

Denisse Mandekić, prof., v.r.